open-index/open-wikipedia-markdown huggingface dataset:
ვოლფგანგ შოიბლე

[მინი|ვოლფგანგ შოიბლე ([2006 წელი)]]
**ვოლფგანგ შოიბლე** () (დ. 18 სექტემბერი, 1942, ფრაიბურგი, გერმანული რაიხი, — გ. 26 დეკემბერი, 2023, ოფენბურგი, ბადენ-ვიურტემბერგი, გერმანია) — გერმანელი პოლიტიკური და სახელმწიფო მოღვაწე, ბუნდესტაგის პრეზიდენტი 2017-2021 წლებში.

შოიბლემ მიიღო იურიდიული განათლება ფრაიბურგის და ჰამბურგის უნივერსიტეტები. მისი პოლიტიკური აქტიურობა 1969 წლიდან დაიწყო. იყო ქრისტიან-დემოკრატიული კავშირის წევრი. 1972 წელს აირჩიეს ბუნდესტაგში, რომლის წევრი გარდაცვალებამდე იყო.  

კანცლერ ჰელმუტ კოლის მთავრობაში შოიბლე იყო განსაკუთრებულ საქმეთა (1984-1989), შემდეგ — შინაგან საქმეთა მინისტრი (1989-1991). 1990 წელს ხელმძღვანელობდა გერმანიის გაერთიანების შესახებ მოლაპარაკებებს გერმანიის ფედერაციული რესპუბლიკის მხრიდან. ამ პერიოდში შოიბლე ერთ-ერთ ყველაზე პოპულარულ და გავლენიან გერმანელ პოლიტიკოსად იქცა. იმავე წლის ოქტომბერში 48 წლის ვოლფგანგ შოიბლე მძიმედ დაიჭრა მასზე შეიარაღებული თავდასხმის შედეგად ქალაქ ოპენაუში. მას შემდეგ გარდაცვალებამდე ის შშმ პირის ეტლით გადაადგილდებოდა.

2005-2009 წლებში შოიბლე კვლავ შინაგან საქმეთა მინისტრის პოსტს იკავებდა ანგელა მერკელის კაბინეტში, 2009-2017 წლებში კი ფინანსთა მინისტრად მუშაობდა. ამ პერიოდში ის ცნობილი იყო მკაცრი საფინანსო პოლიტიკით, რომელიც ეკონომიის დაცვისკენ იყო მიმართული და სამხრეთ ევროპის ქვეყნებს სესხის აღებისგან თავის შეკავებისკენ მოუწოდებდა. 2017 წელს აირჩიეს ბუნდესტაგის პრეზიდენტად. შოიბლე ამ თანამდებობას 2021 წლის არჩევნებში ქრისტიან-დემოკრატიული კავშირის დამარცხებამდე იკავებდა.    

ვოლფგანგ შოიბლე გარდაიცვალა 2023 წელს, 81 წლის ასაკში.

## ბიბლიოგრაფია
* Schäuble, Wolfgang; Koch, Dirk; Wirtgen, Klaus (1991). Der Vertrag. Stuttgart: Dt. Verl.-Anst. ISBN 978-3-421-06605-3.
* —— (1994). Und der Zukunft zugewandt. Berlin: Siedler. ISBN 978-3-88680-555-6.
* —— (1998). Und sie bewegt sich doch. Berlin: Siedler Verlag. ISBN 978-3-88680-650-8.
* —— (2000). Mitten im Leben. München: Bertelsmann. ISBN 978-3-570-00497-5.
* —— (2003). Scheitert der Westen?. München: Bertelsmann. ISBN 978-3-570-00788-4.
* —— (2009). Zukunft mit Mass. Lahr: Johannis. ISBN 978-3-501-05190-0.

## სქოლიო
კატეგორია:დაბადებული  18 სექტემბერი
კატეგორია:დაბადებული 1942
კატეგორია:გარდაცვლილი 26 დეკემბერი
კატეგორია:გარდაცვლილი 2023
კატეგორია:გერმანელი პოლიტიკოსები
კატეგორია:ბუნდესტაგის წევრები (2021-2025)
კატეგორია:ბუნდესტაგის წევრები (2017-2021)
კატეგორია:ბუნდესტაგის წევრები (2013-2017)
კატეგორია:ბუნდესტაგის წევრები (2009-2013)
კატეგორია:ბუნდესტაგის წევრები (2005-2009)
კატეგორია:ბუნდესტაგის წევრები (2002-2005)
კატეგორია:ბუნდესტაგის წევრები (1998-2002)
კატეგორია:ბუნდესტაგის წევრები (1994-1998)
კატეგორია:ბუნდესტაგის წევრები (1990-1994)
კატეგორია:ბუნდესტაგის წევრები (1987-1990)
კატეგორია:ბუნდესტაგის წევრები (1983-1987)
კატეგორია:ბუნდესტაგის წევრები (1980-1983)
კატეგორია:ბუნდესტაგის წევრები (1976-1980)
კატეგორია:ბუნდესტაგის წევრები (1972-1976)
აბოტი

საკუთარი სახელი **აბოტი** შეიძლება აღნიშნავდეს ერთ-ერთ შემდეგ პიროვნებათაგანს:

* აბოტი, ჩარლზ — ამერიკელი ასტროფიზიკოსი.

## აგრეთვე 
* აბოტი — დარტყმითი კრატერი მთვარეზე.

კატეგორია:მრავალმნიშვნელოვანი გვერდები გვარის შემცველი სიებით
ილია შეყლაშვილის ქუჩა

**ილია შეყლაშვილის ქუჩა** — ქუჩა თბილისში,  საბურთალოს რაიონში (სოფელი დიღომი). 2023 წელს თბილისის საკრებულოს დადგენილებით, საბურთალოს რაიონში მდებარე უსახელო ქუჩას, 2008 წლის რუსეთ-საქართველოს ომის დროს, გორის მუნიციპალიტეტის სოფელ შინდისში გმირულად დაღუპული სამხედროს, ილია შეყლაშვილის სახელი მიენიჭა.

## სქოლიო
შეყლაშვილი
მეტეოროლოგიური სადგური

**მეტეოროლოგიური სადგური** — დაწესებულება, სადაც რეგულარულად აკვირდებიან ატმოსფეროს. მეტეოროლოგიური სადგური წარმოადგენს მეტეოროლოგიურ მოედანს, სადაც დგას ხელსაწყოები და შენობას, სადაც დისტანციურად აკვირდებიან მეტეოროლოგიურ მოვლენებს, ამუშავებენ დაკვირვების მასალას, ინახავენ გადასატან ხელსაწყოებს. დაკვირვება ტარდება 10 წუთიანი სტანდარტული პროგრამის შესაბამისად ყოველ 3 ან 6 საათში, ზოგ სადგურში — ყოველ საათში ერთხელ. მეტეოროლოგიური სადგური დაკვირვების მასალას უგზავნის ამინდის ბიუროს ან სხვა მეტეოროლოგიურ დაწესებულებას. მეტეოროლოგიურ სადგურში ტარდება აგრეთვე არასტანდარტული დაკვირვებებიც (მზის რადიაციის ინტენსიურობაზე, აორთქლებაზე წყლის ადა მიწის ზედაპირიდან და ა. შ.). ძნელად მისადგომ ადგილებში (უდაბნო, ღია ზღვა, მაღალი მწვერვალი და სხვა) არსებობს ავტომატური მეტეოროლოგიური სადგურები. მეტეოროლოგიურ სადგურს ზოგჯერ გემზე დგამენ. მეტეოროლოგიური სადგურის დაკვირვების მასალას ძირითადად იყენებენ ამინდის პროგნოზის შესადგენად. 

## ლიტერატურა
სონორის მუნიციპალიტეტები

სონორა შტატია მექსიკის ჩრდილო-დასავლეთ ნაწილში. იყოფა 72 მუნიციპალიტეტად. 2020 წლის აღწერის მიხედვით, სონორა მერვე ადგილზეა მოსახლეობის რაოდენობით (2 944 840 ადამიანი) და მეორე ადგილზეა ფართობის (179 354.7 კმ²) მიხედვით.

მოსახლეობის რაოდენობის მიხედვით, უდიდესი მუნიციპალიტეტია ერმოსილიოს მუნიციპალიტეტი, სადაც შტატის მოსახლეობის 31.79% (936 263 ადამიანი) ცხოვრობს, ხოლო ყველაზე პატარა მუნიციპალიტეტი ონავასის მუნიციპალიტეტია (365 ადამიანი).

## სქოლიო
კატეგორია:სონორის მუნიციპალიტეტები
კატეგორია:მექსიკის მუნიციპალიტეტების სიები
აკახეტეს მუნიციპალიტეტი (პუებლა)

**აკახეტეს მუნიციპალიტეტი** () ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 60 353 ადამიანს შეადგენს. ადმინისტრაციული ცენტრია აკახეტე. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21001.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
აკატენო

**აკატენოს მუნიციპალიტეტი** () ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 9 170 ადამიანს შეადგენს. მოსახლეობის სიმჭიდროვე 49.17 ადამიანია 1 კმ²-ზე. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21002.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
ქვრივიშვილი

საკუთარი სახელი **ქვრივიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* მალხაზ ქვრივიშვილი — მსახიობი 
* მარიამ ქვრივიშვილი — თანამდებობის პირი, პოლიტიკოსი
* ხათუნა ლორიგი (ქვრივიშვილი) — სპორტსმენი (მშვილდოსნობა)

კატეგორია:ქართული გვარები
მანა მახატლის ასული

**მანა მახატლის ასული** — ქართველი დედოფალი, ივანე მახატლისძის ასული. სარგის გნოლისთავისძის მეუღლე. მანას უახლოესი წინაპრები იყვნენ „ქართლის ცხოვრებაში“ მოხსენიებული, თამარ მეფის კარზე საკმაოდ დაწინაურებული მახატლისძენი, რომელთა გამგებლობაში იყო ხორნაბუჯის ციხე.

## ლიტერატურა
* ქალები შუა საუკუნეების საქართველოში, თბ., 2022 ტ. 5, ISBN - 978-9941-35-042-9

კატეგორია:ქართველი დედოფლები
ვანენი

**ვანენი**, *ნისიმე* — შუა საუკუნეებში მოღვაწე ქართველი ქალი, შანშე მანდატურთუხუცესის ვაჟის — მხარგრძელის მეუღლე. ათაბაგისა და ამირსპარსალარის სადუნის ასული. იგი დაინტერესებული ყოფილა საეკლესიო მშენებლობით. 

## ლიტერატურა
* ქალები შუა საუკუნეების საქართველოში, ტ.5, თბ., 2022 ISBN 978-9941-35-042-9

კატეგორია:ქართველი ქალები
ანა დედოფალი

**ანა დედოფალი** — კახეთის დედოფალი, ალექსანდრე პირველის მეუღლე. ანა დედოფლმა აღადგინა დანგრეული ალავერდის მონასტერი. მისი თაოსნობით გადაიწერა „ქართლის ცხოვრება“. ხელნაწერ Q N 795-ის ანდერძში დედოფალი ასე იხსენიება:

## ლიტერატურა
* ქალები შუა საუკუნეების საქართველოში ტ. 5, თბ., 2022 ISBN 978-9941-35-042-9

კატეგორია:საქართველოს დედოფლები
კატეგორია:კახეთის დედოფლები
წითელა (მრავალმნიშვნელოვანი)

საკუთარი სახელი **წითელა** შეიძლება აღნიშნავდეს:

* წითელა — მწვავე ინფექციური ვირუსული დაავადება;
* წითელა — მთა საქართველოსა და რუსეთის (ჩრდილოეთი ოსეთი) საზღვარზე, ონის მუნიციპალიტეტში.
Sub-Zero (Mortal Kombat)

**Sub-Zero** - სახელი, რომელსაც ორი პერსონაჟი ფლობს *Mortal Kombat-ში,* Midway Games-ისა და NetherRealm Studios-ის მიერ შექმნილ საბრძოლო თამაშების ფრენჩაიზში . ეს ორი პერსონაჟი არიან ორი ჩინელი ძმა, რომლებიც ლინ კუეის კლანის ნინძა მეომრებთაგან ერთ-ერთნი არიან და მათი ძირითადი მახასიათებელია ლურჯი ჩაცმულობა და ყინულის არაერთი ფორმის კონტროლის უნარი. Sub-Zero არის ერთადერთი სერიალის პერსონაჟი, რომელიც ჩანს სერიის ყველა მთავარ ნაწილში (ერთი ან მეორე ძმის სახით), ასევე გამოსახულია "სპინ-ოფ" *Mortal Kombat Mythologies: Sub-Zero* (1997) გმირის როლში.

ფრენჩაიზის ორიგინალი და ამჟამინდელი Sub-Zero არის ბი-ჰანი (Bi-Han), რომელიც პირველად გამოჩნდა 1992 წლის თავდაპირველ თამაშში . პირველი თამაშისა და მისი გაგრძელების (1993 წელს გამოსული *Mortal Kombat II* ) მოვლენებში, ბი-ჰანს კლავს სკორპიონი, რის შემდეგაც მისი უმცროსი ძმა კუაი ლიანგზე  (Kuai Liang) გადადის საბ-ზეროს  მანტია. ამ ყველაფრის შემდეგ იწყება მისი ცხარე მეტოქეობა Scorpion-ის წინააღმდეგ, რაც სერიების ერთ-ერთი ყველაზე გამორჩეული სიუჟეტური ელემენტია. ბი-ჰანი ბრუნდება *Mortal Kombat: Deception-ში* (2004) როგორც გაცოცხლებული ადამიანი, სახელად ნუბ საიბოტი (Noob Saibot ), რომელიც ეუფლება ყინულის ნაცვლად ჩრდილების მართვის ძალას. ძმების ისტორიები ერთმანეთს ძალიან წააგავდა სერიის მეორე ქრონომეტრაჟში, რომელიც მოიცავს მოვლენებს 2011 წლის *Mortal Kombat-* დან *Mortal Kombat 11*-მდე (2019), ხოლო მიმდინარე ქრონიკა დაიწყო *Mortal Kombat 1* -ში (2023) და იგი უბრუნებს ბი-ჰანს  საბ ზეროს მანტიას. პირველად, თავდაპირველი თამაშის შემდეგ, ხოლო კუაი ლიანგი იღებს **მორიელის** მანტიას. მანტიებისა და დროის ხაზების მიუხედავად, ბი-ჰანს ყოველთვის უჭირავს ბოროტმოქმედად ქცეული ანტიგმირის როლი, ხოლო კუაი ლიანგი ყოველთვის ბევრად გმირული და კეთილშობილური სულისკვეთების მქონე ფიგურაა.

*Mortal Kombat-ის* ერთ-ერთი ყველაზე ცნობილი და მნიშვნელოვანი პერსონაჟი, Sub-Zero ხშირად ჩანს სხვადასხვა სოციალურ ქსელში თამაშებს მიღმა, მათ შორის ფილმებსა და სატელევიზიო სერიალებში. მან მოწონება დაიმსახურა ვიზუალის, შესაძლებლობებისა და Fatality-ის დასრულების (თამაშში ორთაბრძოლის დასრულების ერთ-ერთი ყველაზე ძლიერი და ბრუტალური ტექნიკა) მოძრაობებისთვის.

## რესურსები ინტერნეტში 
* https://mortalkombat.fandom.com/wiki/Bi-Han
* https://hero.fandom.com/wiki/Sub-Zero_(Mortal_Kombat)

კატეგორია:CS1-ის მხარდაჭერა: რიცხვითი სახელები: ავტორების სია
კატეგორია:ნინძები
კატეგორია:გამოგონილი პერსონაჟები
კატეგორია:ვიდეო თამაშები 3D გრაფიკით
კატეგორია:ვიდეო თამაშების პერსონაჟები
ზვარეთი

საკუთარი სახელი **ზვარეთი** შეიძლება აღნიშნავდეს ერთ-ერთს ჩამოთვლილთაგან:

* ზვარეთი — სოფელი ბოლნისის მუნიციპალიტეტში
* ზვარეთი — სოფელი ონის მუნიციპალიტეტში
ქუჩუკაშვილი

საკუთარი სახელი **ქუჩუკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ქეთევან ქუჩუკაშვილი — საბავშვო მწერალი 
* შიო ქუჩუკაშვილი — მწერალ შიო მღვიმელის ნამდვილი სახელი და გვარი

კატეგორია:ქართული გვარები
ლურჯი საკეტი

„**ლურჯი საკეტი**“ — იაპონური მანგათა და ანიმე სერია, რომელიც შექმნა მუნეიუიკი კანეშირომ და ილუსტრირება გაუკეთა იუსუკე ნომურამ. მანგა ქვეყნდებოდა Kodansha's Weekly Shōnen Magazine-ში, 2018 წლიდან. 2023 წლის სექტემბრისთვის გამოვიდა მისი 26 ტომი. ანიმე სერიალი შექმნა სტუდია Eight Bit-მა და სერიები გაყიდვაში ეშვებოდა 2022 წლის ოქტომბრიდან 2023 წლის მარტამდე. ანიმეს დაუმტკიცდა მეორე სეზონიც.

2023 წლის აგვისტოში, მანგის გაყიდვებმა 28 მილიონს გადააჭარბა, რის შედეგადაც „ლურჯი საკეტი“ გახდა ერთ-ერთი  ყველაზე გაყიდვადი მანგათა სერია.

## ლიტერატურა
*  "Blue Lock". Kodansha USA. Archived from the original on April 29, 2022. Retrieved May 16, 2022.

## სქოლიო
კატეგორია:მანგას სერიები
გერონტი ქიქოძის ქუჩა

**გერონტი ქიქოძის ქუჩა** — ქუჩა თბილისში, მთაწმინდის რაიონში (სოლოლაკი); გიორგი ლეონიძის ქუჩიდან ლადო ასათიანის ქუჩამდე. 

XVIII საუკუნეში ამ ადგილებში დარეჯან დედოფლის ბაღი იყო. ქუჩა წარმოიქმნა XIX საუკუნის 20-იან წლებში. აქ მდებარეობდა კეთილშობილ ქალთა ინსტიტუტი (დაარსდა 1840 წელს) და ქუჩამაც აქედან მიიღო სახელწოდება — ინსტიტუტის ქუჩა (შეტანილია 1843 წელს შედგენილ თბილისის ქუჩების სიაში). ინსტიტუტის გადატანის შემდეგ (1557 წელს) დაერქვა ძველი ინსტიტუტის ქუჩა (დატანილია თბილისის 1876 წლის გეგმაზე). 1900 წლიდან — ივანე პასკევიჩის, 1923 წლიდან — ფილიპე მახარაძის, 1990 წლიდან გერონტი ქიქოძის სახელი ჰქვია. ნაგებობათაგან აღსანიშნავია XIX საუკუნის 50-იანი, 90-იანი წლების (ყოფილი შალვა დადიანის სახელობითი ხელოვნების მუშაკთა სახლი) და XX საუკუნის დასაწყისის საცხოვრებელი სახლები.

## ლიტერატურა 
კატეგორია:მთაწმინდის რაიონის ქუჩები
Dionysus

***Dionysus*** — ბრიტანულ-ავსტრალიური ჯგუფის Dead Can Dance-ის მეცხრე სტუდიური ალბომი, გამოცემული 2018 წლის 2 ნოემბერს PIAS Recordings-ის მიერ.

ალბომის გარეკანზე გამოსახულია ჰუიჩოლების მიერ შექმნილი თავის ქალის ნიღაბი. სახელწოდება მიანიშნებს დიონისეზე, ძველბერძნულ მითოლოგიაში მევენახეობის, მეურნეობისა და მეღვინეობის, მცენარეულობის მფარველ ღვთაებაზე.

## სიმღერების სია 
ყველა გამოცემაში სიმღერები გაერთიანებულია ორ კომპოზიციად.

## სქოლიო
კატეგორია:2018 წლის ალბომები
კატეგორია:Dead Can Dance-ის ალბომები
კატეგორია:PIAS Recordings-ის ალბომები
საკაო (მრავალმნიშვნელოვანი)

საკუთარი სახელი ** საკაო** შეიძლება აღნიშნავდეს ერთ-ერთს ჩამოთვლილთაგან:

* საკაო — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში;
* საკაო — მთა საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში.
Noob Saibot (Mortal Kombat)

**ნუბ საიბოტი (Noob Saibot)**- საკულტო ფიგურა Mortal Kombat თამაშთა სერიები, თავდაპირველად ცნობილი, როგორც უფროსი საბ-ზერო, ბი-ჰანი, გამოცდილი კრიომანსერი. ტრაგიკულად, ტურნირის მსვლელობისას (Mortal Kombat ტურნირი), იგი მოკლა სკორპიონმა, რის შემდეგაც ის მკვდრეთით აღსდგა კუან-ჩის დახმარებით მიწისქვეშეთში, და იგი დაბრუნდა, როგორც ნუბ საიბოტი, რომელიც აღჭირვილი იყო სიბნელის სამოსითა და ბნელი ხელოვნებისადმი ახლად აღმოჩენილი ერთგულებით. მისმა ხელახლა დაბადებამ მას მისცა ჩრდილთა მართვის ძალები, რაც მას აძლევდა სრულ კონტროლს სიბნელეზე და მის მართვას საკუთარი ნებისადმი. როგორც მიწისქვეშეთის აჩრდილი, იგი უერთდება საშინელ ბოროტმოქმედებს, როგორც ჩუმი და ცივსისხლიანი ახალი თანამებრძოლი. მას გააჩნია არაერთი საბრძლო უნარი, მათ შორის- ჩრდილთა მართვა, აჩრდილების გამოზახება ბრზოლის დროს, ჩრდილების მეშვეობით ტელეპორტაცია და სხვა. ნუბ საიბოტის იდუმალმა არსებობამ და ჩრდილების ოსტატობამ გააძლიერა მისი, როგორც დამაინტრიგებელი და შესანიშნავი პერსონაჟის სტატუსი, რამაც Mortal Kombat-ის ვიდეოთამაშთა სერიებს შემატა კიდევ უფრო მეტი მისტიურობა და სიღრმე.

## რესურსები ინტერნეტში 
* https://mortalkombat.fandom.com/wiki/Bi-Han
* https://villains.fandom.com/wiki/Noob_Saibot_(Mortal_Kombat)

კატეგორია:გამოგონილი პერსონაჟები
კატეგორია:გამოგონილი მკვლელები
კატეგორია:ვიდეო თამაშების პერსონაჟები
Oh Mercy

***Oh Mercy*** — ამერიკელი მომღერლის და სიმღერების ავტორის ბობ დილანის 26-ე სტუდიური ალბომი. იგი გამოიცა 1989 წლის 12 სექტემბერს, Columbia Records-ის მიერ. დენიელ ლანუას პროდიუსერობით ჩაწერილი ეს ალბომი კრიტიკოსებმა დადებითად შეაფასეს. აშშ-ის „ბილბორდის“ ჩარტში მან დაიკავა 30-ე, ხოლო ბრიტანეთში — მე-6 პოზიცია.

## სიმღერების სია
## სერტიფიცირებები
## რესურსები ინტერნეტში
*ტექსტები ბობ დილანის ოფიციალურ საიტზე

## სქოლიო
კატეგორია:ბობ დილანის ალბომები
კატეგორია:1989 წლის ალბომები
კატეგორია:Columbia Records-ის ალბომები
კატეგორია:ალბომები დენიელ ლანუას პროდიუსერობით
Under the Red Sky

***Under the Red Sky*** — ამერიკელი მომღერლის და სიმღერების ავტორის ბობ დილანის 27-ე სტუდიური ალბომი. იგი გამოიცა 1990 წლის 10 სექტემბერს, Columbia Records-ის მიერ. ალბომი ჩაიწერა დონ უოსის და დეივიდ უოსის, აგრეთვე დილანის (ფსევდონიმით „Jack Frost“) პროდიუსერობით. 

## სიმღერების სია
## სერტიფიცირებები
## რესურსები ინტერნეტში
* ტექსტი ბობ დილანის ოფიციალურ საიტზე

## სქოლიო
კატეგორია:1990 წლის ალბომები
კატეგორია:ალბომები ბობ დილანის პროდიუსერობით
კატეგორია:ალბომები დეივიდ უოსის პროდიუსერობით
კატეგორია:ალბომები დონ უოსის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
Quan-Chi (Mortal Kombat)

**კუან-ჩი (Quan-Chi)** — მთავარი ანტაგონისტი Mortal Kombat-ის ვიდეოთამაშთა სერიაში, ცივსისხლიანი ჯადოქარი, რომელიც ცნობილია თავისი ეშმაკური და მანიპულაციური ბუნებით. წარმოშობით მიწისქვეშეთის სამყაროდან (Netherrealm), მისი წარმომავლობა საიდუმლოებით არის მოცული. ბნელი მაგიის ოსტატი, კუან ჩი, ხშირად აწყობს გეგმებს საკუთარი ამბიციების ასასრულებლად, უერთდება ძლიერ ერთეულებს, როგორიცაა შინოკი და მანიპულირებს მოვლენებით, რათა დათესოს ქაოსი და უთანხმოება თითოეულ სამყაროში. მისი მონაწილეობა დაღუპული მეომრების, მათ შორის მორიელის აღდგომაში, როგორც რევენანტები, მისი ძლიერი, თუმცა დამანგრეველი შესაძლებლობების დასტურია. ძალაუფლების დაუოკებელი წყურვილის გამო, კუან ჩის მისი ჩახლართული შეთქმულებები და ჯადოქრობის ოსტატობა მას აქცევს საშინელ და იდუმალ მოწინააღმდეგედ, რაც დიდ გავლენას ახდენს Mortal Kombat-ის სამყაროსა და მის პერსონაჟებზე.

## რესურსები ინტერნეტში 
* https://mortalkombat.fandom.com/wiki/Quan_Chi#About_Quan_Chi
* https://villains.fandom.com/wiki/Quan_Chi_(Mortal_Kombat)

კატეგორია:გამოგონილი პერსონაჟები
კატეგორია:ვიდეო თამაშების პერსონაჟები
Good as I Been to You

***Good as I Been to You*** — ამერიკელი მომღერლის და სიმღერების ავტორის ბობ დილანის 28-ე სტუდიური ალბომი. იგი გამოიცა 1992 წლის 3 ნოემბერს, Columbia Records-ის მიერ. ალბომი შედგება მთლიანად ხალხური სიმღერებისგან და სხვა სიმღერების საკუთარი ვერსიებისგან და არის დილანის მთლიანად სოლო აკუსტიკური ჩანაწერი 1964 წლის *Another Side of Bob Dylan*-ის შემდეგ.

## სიმღერების სია
ალბომში შეტანილი ყველა სიმღერა ხალხურია, დილანის არანჟირებით, გარდა მითითებულისა.

## სქოლიო
## რესურსები ინტერნეტში
* ტექსტი ბობ დილანის ოფიციალურ საიტზე

კატეგორია:1992 წლის ალბომები
კატეგორია:ბობ დილანის ალბომები
კატეგორია:კავერების ალბომები
კატეგორია:Columbia Records-ის ალბომები
აბელი (მთვარის კრატერი)

**კრატერი აბელი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ნორვეგიელი მათემატიკოსის, ნილს აბელის პატივსაცემად (დაამტკიცა საერთაშორისო ასტრონომიულმა კავშირმა 1964 წელს).. კრატერის ცენტრის სელენოგრაფიული კოორდინატებია , დიამეტრი — 137.35  კმ, სიღრმე — 2.95 კმ.

კრატერის თავდაპირველმა ფორმამ განიცადა მნიშვნელოვანი დეფორმაცია, რაც მას მრავალკუთხედის ფორმას აძლევს. ლილვის სამხრეთ ნაწილს ფარავს სატელიტური კრატერი აბელ A, დასავლეთით — კრატერები აბელ L და აბელ M. ლილვის ჩრდილო-აღმოსავლეთი ნაწილი გადაფარავს პატარა კრატერის ნაშთებს. ზვინულის მაქსიმალური სიმაღლე მიმდებარე ტერიტორიის ზემოთ არის 1.68 კმ, კრატერის მოცულობა დაახლოებით 20652 კმ³. კრატერის თასის აღმოსავლეთი ნაწილი გათლილი იყო ლავის ნაკადებით, რის გამოც შედარებით ბრტყელი ტერიტორია დაბალი ალბედოით დარჩა. თასის დასავლეთი ნაწილი უფრო არათანაბარია და იგივე ალბედო აქვს, როგორც მიმდებარე ტერიტორიას.

აბელის კრატერთან აღმოაჩინეს მაგნიტური და გრავიტაციული ანომალიები.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-28
ყანდარელი

საკუთარი სახელი **ყანდარელი** შეიძლება აღნიშნავდეს ერთ-ერთ შემდეგ პიროვნებათაგანს:

* გივი ყანდარელი — მხატვარი, გობელენის ოსტატი, კერამიკოსი 
* კონსტანტინე ყანდარელი — ინჟინერი

კატეგორია:ქართული გვარები
ყანდაშვილი

საკუთარი სახელი **ყანდაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ილია ყანდაშვილი — სპორტსმენი (მკლავჭიდი) 
* ირაკლი ყანდაშვილი — იურისტი
* ირაკლი ყანდაშვილი — მხატვარი, კერამიკოს-დეკორატორი

კატეგორია:ქართული გვარები
ფილიქსი (რეპერი)

კატეგორია:დაბადებული 15 სექტემბერი
კატეგორია:დაბადებული 2000
კატეგორია:სამხრეთკორეელი მომღერლები
კატეგორია:ცოცხალი ადამიანები

**ფილიქს იონგბოკ ლი** (დაბადებული 2000 წლის 15 სექტემბერს), ცნობილი როგორც **ფილიქსი** —ავსტრალიური წარმოშობის სამხრეთკორეელი რეპერი, მოცეკვავე, მომღერალი და სიმღერების ავტორი. სამხრეთკორეული ჯგუფის Stray Kids-ის წევრი, რომელიც 2017 წელს ჩამოყალიბდა კომპანია JYP Entertainment-ის მიერ ამავე სახელწოდების რეალითი შოუს მეშვეობით.

## ადრეული ცხოვრება და განათლება 
ფილიქს იონგბოკ ლი დაიბადა 2000 წლის 15 სექტემბერს სიდნეიში, ავსტრალიაში, Seven Hills-ში, კორეელი ემიგრანტი მშობლების ოჯახში. მას ჰყავს ორი, უფროსი და უმცროსი და, სახელად რეიჩელი და ოლივია. ბავშვობიდან უკრავდა ფორტეპიანოზე, გატაცებული იყო სიმღერითა და ცეკვით, ასევე იყო ჩემპიონი ცურვასა და თექვონდოში. სწავლობდა სიდნეის წმინდა პატრიკის კოლეჯში და მისთვის მოსამზადებელი პერიოდი JYP Entertainment-ში 16 წლის ასაკში დაიწყო 

## კარიერა 
### 2016–დღემდე: პრედებიუტი, Stray Kids და სოლო აქტივობები 
ფილიქსმა JYP Entertainment-ში მომზადება დაიწყო 2016 წლის დეკემბერში და მას შემდეგ, რაც გაიარა ორთვიანი მოსამზადებელი პერიოდი, ის პირადად აირჩია Stray Kids-ის ლიდერმა, ბანგ ჩანმა, 2017 წლის თებერვალში, რამაც იგი ჯგუფის მეექვსე წევრად აქცია. ფილიქსი აგრძელებდა Stray Kids-თან ერთად მომზადებას რეალითი შოუს ეთერში გასვლამდე, რომელსაც ასევე *Stray Kids* ეწოდა. შოუს იგი მერვე ეპიზოდში გამოეთიშა, რაც პარკ ჯინ-იანგის, JYP Entertainment-ის დამფუძნებლის, გადაწყვეტილებით მოხდა. თუმცა, გულდასმით განხილვისა და გულშემატკივართა ხმის მიცემის შემდეგ, ფილიქსი აღადგინეს ჯგუფში შოუს შემდეგ ეპიზოდში.

ფილიქსი იყო მუსიკალური პროგრამის *Pops in seoul-*ის წამყვანი 2019 წლის ივლისიდან 2020 წლის იანვრამდე. 2022 წლის ივნისში, ფილიქსმა მონაწილეობა მიიღო ნაიონის "No Problem"-ში სადებიუტო EP-დან *Im Nayeon*. მისი პირველი სოლო სიმღერა "Deep End" შევიდა Stray Kids-ის კომპილაციურ ალბომში *SKZ-Replay* 2022 წლის დეკემბერში და ჯგუფის 5-star Dome ტურნეს დროს 2023 წელს მან პირველად შეასრულა თავისი გამოუქვეყნებელი სიმღერა "Rev It Up". ფილიქსი 2023 წლის ოქტომბერში გამოჩნდა მისი ლეიბლის ჯგუფის NiziU-ს სამხრეთ კორეული სადებიუტო სინგლის "Heartris" მუსიკალურ ვიდეოში 

## ქველმოქმედება 
2020 წელს ფილიქსმა დაიწყო შემოწირულობების გაცემა და სპონსორობა ბავშვთა უფლებების დაცვის საერთაშორისო ორგანიზაციისთვის, Save the Children. მისი შეტანილი წვლილის გამო ფილიქსი დაინიშნა კლუბის საპატიო წევრად. 6 თებერვალს მან ასევე შესწირა 50 მილიონი ვონი (2023 წელს 38,500 აშშ დოლარის ექვივალენტი) თურქეთსა და სირიას მომხდარი მიწისძვრის შემდეგ. 2024 წლის იანვარში ფილიქსმა 100 მილიონი ვონი შესწირა UNICEF-ის კორეის კომიტეტს ლაოს ბავშვების დასახმარებლად, რომლებიც ცხოვრობენ ცუდ სანიტარულ და კვებით გარემოში, რამაც იგი გახდა UNICEF-ის ღირსების კლუბის წევრი. 

## დისკოგრაფია 
### სიმღერები 
### სატელევიზიო გადაცემები
### სხვა მუსიკალური ვიდეოები
## სქოლიო
მასაკი კობაიაში

**მასაკი კობაიაში** (, დ. 14 თებერვალი, 1916 ― გ. 4 ოქტომბერი, 1996) ― იაპონელი კინორეჟისორი და სცენარისტი. ცნობილია ეპიკური ტრილოგიით: „ადამიანური მდგომარეობა“ (1959-1961), სამურაების შესახებ ფილმებით: „ჰარაკირი“ (1962) და „სამურაების აჯანყება“ (1967), და საშინელებათა ანთოლოგიით ― „კვაიდანი“ (1964). *Senses of Cinema* მას „1950-1960-იან წლებში იაპონური საზოგადოების ერთ-ერთ საუკეთესო ამსახველად“ მიიჩნევს.

## რესურსები ინტერნეტში
*
*Masaki Kobayashi movies at The Criterion Collection

## სქოლიო
კატეგორია:დაბადებული 1916
კატეგორია:დაბადებული 14 თებერვალი
კატეგორია:გარდაცვლილი 4 ოქტომბერი
კატეგორია:გარდაცვლილი 1996
კატეგორია:იაპონელი კინორეჟისორები
კეისუკე კინოშიტა

**კეისუკე კინოშიტა** (, დ. 5 დეკემბერი, 1912 ― გ. 30 დეკემბერი, 1998) ― იაპონელი კინორეჟისორი და სცენარისტი. კინოშიტა საერთაშორისოდ ნაკლებადაა ცნობილი მის თანამედროვეებთან, აკირა კუროსავასთან, კენძი მიძოგუტისთან და იასუძირო ოძუსთან შედარებით, თუმცა იაპონიაში 1940-იანი წლებიდან 1960-იან წლებამდე როგორც კრიტიკოსების, ისე მაყურებელთა მხრიდან იყო დაფასებული. ყველაზე ცნობილ ფილმებს შორისაა: „კარმენი შინ ბრუნდება“ (1951), რომელიც პირველი იაპონური სრულმეტრაჟიანი ფერადი ფილმია, „იაპონური ტრაგედია“ (1953), „ოცდაოთხი თვალი“ (1954), „ის ველურ ქრიზანთემას ჰგავდა“ (1955), „სიხარულისა და მწუხარების დროება“ (1957), „ლეგენდა ნარაიამაზე“ (1958) და „მდინარე ფუეფუკი“ (1960).

## რესურსები ინტერნეტში 
* 

## სქოლიო
კატეგორია:დაბადებული 5 დეკემბერი
კატეგორია:დაბადებული 1912
კატეგორია:გარდაცვლილი 30 დეკემბერი
კატეგორია:გარდაცვლილი 1998
კატეგორია:იაპონელი კინორეჟისორები
აფეთქებითი კრატერი

**აფეთქებითი კრატერი** — მიწის ზედა ან ქვედა აფეთქების შედეგად გრუნტში წარმოქმნილი ღრმული. 

როგორც მიწისზედა, ისე მიწისქვეშა აფეთქება შეიძლება განპირობებული იყოს სხვადასხვა მიზეზით. იგი შეიძ₾ება იყოს, როგორც ბუნებრივი ისე ხელოვნური. 

მიწისქვეშა აფეთქებითი კრატერი შეიძლება გამოწვეული იყოს ატომური ან ხვა ტიპის ამფეთქებლის აფეთქების შედეგად. აფეთქებითი კრატერი ასევე მიიღება დედამიწის ზედაპირთანახლოს აფეთქების შედეგად. ის შეიძლება გამოწვეული იყოს, როგორც ხელოვნური აფეთქებით ისე მეტეორიტის ზედაპირთან ახლოს აფეთქების შედეგად (მაგალითად ტუნგუსის მეტეორიტის აფეთქება).

აფეთქებით კრატერს, როგორც წესი თასის ფორმა აქვს. პროცესები, რომლებიც თან ახლავს კრატერის შექმნას შემდეგია:

*მიწის პლასტიკური დეფორმაცია;
*აფეთქების შედეგად მიწის ზედაპირიდან გრუნტის ამოტყორცნა;
*გამონთავისუფლებული გრუნტის კრატერის ირგვლივ მიმოფანტვა.

ორი პროცესი ნაწილობრივ ავსებს კრატერს უკან:

*გამოდევნის უკან.
*ეროზია.

ხუთი პროცესის შედარებითი მნიშვნელობა განსხვავებულია, რაც დამოკიდებულია მიწის ზედაპირის სიმაღლეზე ან სიღრმეზე, სადაც ხდება აფეთქება და ნიადაგის შემადგენლობაზე.

## იხილეთ აგრეთვე
*დარტყმითი კრატერი

## ლიტერატურა
*P. W. Cooper. *Explosives Engineering*.  Wiley-VCH. 

## სქოლიო
საქართველოს საგარეო საქმეთა მინისტრი

**საქართველოს საგარეო საქმეთა მინისტრი** — საქართველოს საგარეო საქმეთა სამინისტროს ხელმძღვანელი. საქართველოს სახელმწიფო პირი, რომელიც პასუხისმგებელია საქართველოს ინტერესების დაცვასა და ხელშეწყობაზე საზღვარგარეთ. მინისტრი საქართველოს მინისტრთა კაბინეტის წევრია.

ამჟამინდელი მინისტრი მაკა ბოჭორშვილი საქართველოს პრემიერ-მინისტრმა ირაკლი კობახიძემ თანამდებობაზე დანიშნა 2024 წლის 1 დეკემბერს. 

## საგარეო საქმეთა მინისტრების სია
### საქართველოს დემოკრატიული რესპუბლიკა
### საქართველოს სსრ
;საგარეო საქმეთა სახალხო კომისარი

;საგარეო საქმეთა მინისტრები

### საქართველო
## სქოლიო
*
ნუმენორის დაცემა

„**ნუმენორის დაცემა და შუახმელეთის მეორე ეპოქის სხვა თხზულებები**“ — 2022 წლის ფენტეზის ჟანრის ნაშრომი, რომელიც მოიცავს ჯონ რონალდ რუელ ტოლკინის მეორე ეპოქასთან დაკავშირებულ თხზულებებს. მისი რედაქტორია ბრაიან სიბლი. წიგნი შეიცავს ნუმენორის დაარსების, ისტორიისა და განადგურების ქრონიკებს, ძალაუფლების ბეჭდების შექმნის და საურონის წინააღმდეგ უკანასკნელი ალიანსის ჩამოყალიბების ამბავს, რითაც მეორე ეპოქა დასრულდა.

ბრაიან სიბლიმ წიგნისთვის შეიმუშავა ახალი განმარტებები. გარეკანის და ილუსტრაციების ავტორია მხატვარი ალან ლი.., რაც დაემთხვა მეორე ეპოქასთან დაკავშირებული სერიალ „ძალაუფლების ბეჭდების“ გამოსვლას.

## სქოლიო
კატეგორია:2022 წლის ფენტეზი რომანები
კატეგორია:ჯ. რ. რ. ტოლკინის ნაწარმოებების კრებულები
კატეგორია:ინგლისური ფენტეზი რომანები
კატეგორია:HarperCollins-ის წიგნები
კატეგორია:წიგნები შუახმელეთზე
იშირო ჰონდა

მინი|250პქ|იშირო ჰონდა 1965 წელს
**იშირო ჰონდა** (, დ. 7 მაისი, 1911 ― გ. 28 თებერვალი, 1993) ― იაპონელი კინორეჟისორი, რომელმაც თითქმის ხუთი ათწლეულის მანძილზე 46 სრულმეტრაჟიანი ფილმი გადაიღო. ერთ-ერთი ყველაზე ცნობილი იაპონელი კინორეჟისორი და კატასტროფების ჟანრის ფილმების ერთ-ერთი ფუძემდებელი, რომლის ფილმებმაც დიდი გავლენა იქონია კინოინდუსტრიაზე. ჰონდას დრამატული, საომარი, დოკუმენტური და კომედიური ფილმები აქვს გადაღებული, თუმცა ყველაზე მეტად ცნობილია სპეციალური ეფექტების რეჟისორ ეიძი ცუბურაიასთან ერთად კაიძუს ჟანრის შექმნითაა ცნობილი.

ჰონდამ იაპონურ კინოინდუსტრიაში მოღვაწეობა 1934 წელს დაიწყო და სოტოჯი კიმურას მესამე ასისტენტად მუშაბდა. რეჟისორის ასისტენტად მუშაობის 15 წლიანი გამოცდილების შემდეგ, 1949 წელს ჰონდას სარეჟისორო დებიუტი შედგა დოკუმენტური ფილმით *ისე-შიმა*. მისმა პირველმა სრულმეტრაჟიანმა ფილმმა, „ლურჯი მარგალიტი“ (1952), იაპონიაში კრიტიკოსთან მოწონება დაიმსახურა, რამაც მას კიდევ სამი დრამატული ფილმის გადაღების შესაძლებლობა მისცა.

## რესურსები ინტერნეტში 
*  
* Official English-language website (archived)
* Official website created to commemorate Honda's 100th birthday 
* 
* Ishirō Honda at Toho 
* Ishirō Honda at the National Film Archive of Japan 
*

## სქოლიო
კატეგორია:დაბადებული 1911
კატეგორია:დაბადებული 7 მაისი
კატეგორია:გარდაცვლილი 1993
კატეგორია:გარდაცვლილი 28 თებერვალი
კატეგორია:იაპონელი კინორეჟისორები
ნუცას სკოლა

**„ნუცას სკოლა”** — 2000 წლის ქართული მხატვრული ფილმი, რომლის რეჟისორია მერაბ კოკოჩაშვილი.

## სიუჟეტი
ნიკა, რომელიც ადრე დაქვრივდა, საბჭოთა კავშირის დაშლის შემდეგ წინაპართა სამემკვიდრეო მამულს დაიბრუნებს. იქ უნარშეზღუდული ბავშვებისთვის, ისეთებისთვის, როგორიც მისი ქალიშვილია, სკოლას მოაწყობს. სიყვარულსა და სიკეთეზე დაფუძნებული სკოლა მალე გასაოცარ შედეგს იძლევა, მაგრამ სოფელში ამ წამოწყებას ბევრი მოწინააღმდეგე გამოუჩნდება.

## როლებში
* გიორგი გეგეჭკორი (მამა)
* კახი კავსაძე (მღვდელი)
* ზაზა პაპუაშვილი (ნიკა)
* გოგოლა კალანდაძე
* მარინე ჭიჭინაძე
* ბექა ქავთარაძე (არსენა)
* თამარ სხირტლაძე (ნიკას დედა)
* დავით დვალიშვილი (კაკო)
* სოფიკო ჭიაურელი (მასწავლებელი)
* თამარ მამულაშვილი
* დავით ხახიძე
* ნინო კობერიძე (მაგდა)
* ვასილ ბახტაძე (პედრო) 

## რესურსები ინტერნეტში
* 
* 

კატეგორია:2000 წლის ქართული ფილმები
კატეგორია:მერაბ კოკოჩაშვილის ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
ეიძი ცუბურაია

**ეიძი ცუბურაია** (, დ. 7 ივლისი, 1901 ― გ. 25 იანვარი, 1970) ― იაპონელი სპეციალური ეფექტების რეჟისორი და კინემატოგრაფი. გოძილასა და ულტრამენის ფრენჩაიზების თანაშემქმნელი. კინოს ისტორიაში ერთ-ერთ ყველაზე მნიშვნელოვან და გავლენიან ფიგურად მიიჩნევა. ცუბურაია იაპონიაში სპეციალური ეფექტების ინდუსტრიის პიონერი იყო, კინოწარმოებაში არაერთი ტექნოლოგიური სიახლე შემოიტანა და „ტოკუსაცუს მამად“ მიიჩნევენ. ხუთი ათწლეულის განმავლობაში ცუბურაიამ 250-მდე ფილმზე იმუშავა. მუშაობდა ისეთ რეჟისორებთან, როგორებიც არიან: აკირა კუროსავა, იშირო ჰონდა და ჰიროში ინაგაკი.

## რესურსები ინტერნეტში 
* 
*
*Eiji Tsuburaya at Sukagawa City 
*Eiji Tsuburaya at Toho 
*Eiji Tsuburaya at Tsuburaya Productions
*Eiji Tsuburaya at Tsuburaya Station 
*Eiji Tsuburaya Museum 

## სქოლიო
კატეგორია:დაბადებული 7 ივლისი
კატეგორია:დაბადებული 1901
კატეგორია:გარდაცვლილი 25 იანვარი
კატეგორია:გარდაცვლილი 1970
კატეგორია:იაპონელი კინორეჟისორები
აგილარ-დე-კამპოო

**აგილარ-დე-კამპოო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის მონტანია-პალენტინის კომარკის შემადგენლობაში.  ფართობი — 30,62 კმ². მოსახლეობა — 6749 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* აგილარ-დე-კამპოოს მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ბითაძე

საკუთარი სახელი **ბითაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გოგა ბითაძე — სპორტსმენი (კალათბურთი) 
* ლიანა ბითაძე — ანთროპოლოგი, ბიოლოგი
* მაია ბითაძე — იურისტი, პოლიტიკოსი
* მიხეილ ბითაძე — მშენებელი ინჟინერი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
World Gone Wrong

***World Gone Wrong*** — ამერიკელი მომღერლის და სიმღერების ავტორის ბობ დილანის 29-ე სტუდიური ალბომი, გამოცემული 1993 წლის 26 ოქტომბერს, Columbia Records-ის მიერ. ეს არის მისი ზედიზედ მეორე ალბომი, შედგენილი ხალხური სიმღერებისგან და შესრულებული აკუსტიკურად, გიტარის და ჰარმონიკის თანხლებით. სიმღერები უფრო ბნელ და ტრაგიკულ თემებს ეხება, ვიდრე წინა ალბომი, *Good as I Been to You*.

## სიმღერების სია
ყველა სიმღერა ხალხურია. მათი არანჟირების ავტორია ბობ დილანი, გარდა მითითებულისა.

## სქოლიო
## რესურსები ინტერნეტში
*ტექსტი ბობ დილანის ოფიციალურ საიტზე

კატეგორია:1993 წლის ალბომები
კატეგორია:ალბომები ბობ დილანის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
ქეთევან ბირკაია

**ქეთევან არჩილის ასული ბირკაია** (დ. 2 მაისი, 1929, თბილისი) — ქართველი არქიტექტორი; საქართველოს დამსახურებული არქიტექტორი (1985), არქიტექტურის დოქტორი (1989).

დაამთავრა საქართველოს პოლიტექნიკური ინსტიტუტი (1954), იქვე ეწეოდა პედაგოგიურ მოღვაწეობას (1954–1958). 1954–1959 წლებში მუშაობდა „საქქალაქმშენსახპროექტში“, 1964 წლიდან — ტიპობრივი და ექსპერიმენტული დაპროექტების თბილისის ზონალურ სამეცნიერო-კვლევით ინსტიტუტში. მისი სამეცნიერო კვლევის ძირითადი მიმართულებაა კლიმატისა და საცხოვრებლის არქიტექტურის ურთიერთდამოკიდებულების პრობლემები–საცხოვრებლის რეგიონული არქიტექტურის თავისებურებები და ინდივიდუალიზაცია, საქართველოს და სამხრეთი კავკასიის სამშენებლო კლიმატური დარაიონების მეთოდიკა, ჰელიოარქიტექტურის შექმნის პერსპექტიული განვითარების მიზანშეწონილობა და ა. შ.

## ბიბლიოგრაფია 
* К вопросу строительно-климатического зонирования территории СССР, М., 1974. 
* Микроклимат и тепловая характеристика окружающей человека среды в больших городах Грузинской ССР, Тб., 1976.
* Архитектура домов повышенной этажности республик Закавказья, Тб., 1980.

## ლიტერატურა
კატეგორია:დაბადებული 2 მაისი
კატეგორია:დაბადებული 1929
კატეგორია:თბილისში დაბადებულები
კატეგორია:ქართველი არქიტექტორები
კატეგორია:საქართველოს სსრ-ის დამსახურებული არქიტექტორები
კატეგორია:საქართველოს პოლიტექნიკური ინსტიტუტის კურსდამთავრებულები (1954)
ბიმურზელა

**ბიმურზელა** — ტრადიციული სვანური სანახაობა — ფერხული და მისი თანხმლები სიმღერა.

ფერხულს შიგნით მოთამაშე, მოშაირე-მოცეკვავე ვაჟი სიმღერით მოუთხრობს ხალხს მესტიელი ბიმურზელას თავგადასავალს და მისი სიცოცხლის ტრაგიკულ დასასრულს; იგი თოფით მოკლა მის მიერ გატაცებული ქალის ქმარმა — მონადირე ბექამ. ყოველი სტროფის დამთავრების შემდეგ გუნდი (ფერხული) მოძახილს ამბობს. ამ მოძახილზე ვაჟი მოედნის ცენტრში „ცერულს“ ცეკვავს. სიმღერა საფერხულო წყობისაა, მასში დამწყები და სამხმიანი გუნდი ენაცვლება ერთმანეთს. სრულდება ტაშის თანხლებით. მუსიკალური ზომა 2/4.

## ლიტერატურა
* 

კატეგორია:ქართული ხალხური მუსიკა
კატეგორია:სვანური ფოლკლორი
ბიქურთა

**ბიქურთა** — სოფელი საქართველოში, ახმეტის მუნიციპალიტეტში (ადმინისტრაციული ერთეული თუშეთი), ზღვის დონიდან 2340 მ. სიმაღლეზე. 2014 წლის აღწერით მუდმივი მოსახლე არ არის. ამჟამად მისი ტერიტორია მოქცეულია თუშეთის დაცული ლანდშაფტის ტერიტორიაზე.

## ლიტერატურა
* კურდღელაძე გ., თუშეთი: მეურნეობა, ბუნება, ტოპონიმიკა. თბილისი: მეცნიერება, 1983.
* 

კატეგორია:ახმეტის მუნიციპალიტეტის ნასოფლარები
კატეგორია:თუშეთი
ნახევარვაგონი

მინი|300პქ|დატვირთული 2-ღერძიანი ნახევარვაგონი
**ნახევარვაგონი** — რკინიგზის მაღალბორტიანი ღია სატვირთო ვაგონი. იყენებენ მადნის, ნახშირის, ფლუსების, ხე-ტყის, კონტეინერების, ავტომანქანებისა და სხვათა გადასაზიდად. ზოგიერთი ყრუძირიანია, ზოგს კი ძროსა და ბორტებში გასაცლელი ლიუკები აქვს. თვითსაცლელ ნახევარვაგონს იმის მიხედვით, თუ როგორია მისი კონსტრუქცია, უწოდებენ ჰოპერს, დუმკარს ან ტრანსფერკარს. ნახევარვაგონი არის 4-, 6- და 8-ღერძიანი (ტვირთამწეობა შესაბამისად — 62, 95 და 126 ტონა).

## ლიტერატურა
კატეგორია:სატვირთო ვაგონები
კარლოს სოლერი

**კარლოს სოლერ ბარაგანი** (დ. 2 იანვარი, 1997) — ესპანელი ფეხბურთელი, ფრანგული „პარი სენ-ჟერმენისა“ და ესპანეთის ეროვნული საფეხბურთო ნაკრების ნახევარმცველი.

სოლარმა კარიერა ესპანურ „ვალენსიაში“ დაიწყო, რომლის რიგებშიც 226 შეხვედრა ჩაატარა, გაიტანა 36 გოლი და 2019 წელს კოპა დელ რეის მოგება მოახერხა. 2022 წელს სოლერი 18 მილიონი ევროს სანაცვლოდ ფრანგულ „პარი სენ-ჟერმენს“ შეუერთდა სადაც სადებიუტო სეზონში საფრანგეთის ლიგა 1-ის მოგება მოახერხა.

სოლერმა ესპანეთის ნაკრების რიგებში მონაწილეობა მიიღო 2020 წლის ზაფხულის ოლიმპიურ თამაშებში, 2021 წლიდან კი ესპანეთის ეროვნული საფეხბურთო ნაკრების წევრია და ითამაშა 2022 წლის მსოფლიო საფეხბურთო ჩემპიონატზე.

## რესურსები ინტერნეტში
* 
* 

კატეგორია:დაბადებული 2 იანვარი
კატეგორია:დაბადებული 1997
კატეგორია:ესპანელი ფეხბურთელები
კატეგორია:ვალენსიის ფეხბურთელები
კატეგორია:პარი სენ-ჟერმენის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ვაგონეტი

მინი|მაღაროს ვაგონეტი
**ვაგონეტი** () — ტვირთის მცირე მანძილზე გადასატანი ვიწროლიანდიანი რკინიგზის ღია ვაგონი. შედგება ძარის, შასის, გოგორწყვილებისა და ავტოგადასაბმელისაგან. საერთო დანიშნულების საცალო ტვირთი გადააქვთ პლატმორმისებური ვაგონეტით, ფხვიერი — საგდებკედლებიანი, ხისტად ჩამაგრებული ან ძარასაყირაო ვაგონეტით და სხვა. ვაგონეტის ტვირთამწეობაა 1-5 ტონაა, ზოგჯერ 8-10 ტონა და მეტი. ვაგონეტს იყენებენ მაღაროებში, კარიერებზე, მშენებლობაზე, შიგასაქარხნო ტრანსპორტად და სხვა. არის აგრეთვე სპეციალური დანიშნულების ვაგონეტები (წყლისა და საწვავის ცისტერნებიანი, ლიანდაგსაზომი დასხვა) და მაღაროს სამგზავრო ვაგონეტი, რომელიც 6-18 კაცს იტევს.

## ლიტერატურა
კატეგორია:ვაგონები
გორვანელი

**გორვანელი**, ***ლევან გოგაბერიშვილი*** (დ. 1 აგვისტო, 1995, ზედა გორა, ვანის მუნიციპალიტეტი) — ქართველი პოეტი, არტკრიტიკოსი. 2017 წლიდან საზოგადოება „ქუთაისელის“ წევრი. პლატონიზმის წარმომადგენელი. სოციალისტი. 2019 წლიდან საქართველოს მწერალთა შემოქმედებითი კავშირის წევრი. ქუთაისის ფილოსოფოსთა კლუბის დამფუძნებელი და ხელმძღვანელი.

## ბიოგრაფია
2018 წელს დაამთავრა ქუთაისის აკაკი წერეთლის სახელობის სახელმწიფო უნივერსიტეტის ფილოსოფიის ფაკულტეტი. იქვე გაიარა სამაგისტრო პროგრამა და 2020 წლის ივლისში მიენიჭა ფილოსოფია-რელიგიის კვლევების მაგისტრის აკადემიური ხარისხი.       

2014 წელს საზოგადოებრივ-კულტურულ პროცესებში აქტიურად ჩაერთო და მეგობრებთან ერთად დააფუძნა პოეზიის ჯგუფი „ედელვაისი“, რომელშიც 5 წევრი შედიოდა. ჯგუფმა 10 თვე იარსება. 2014-2017 წლებში გამართა პოეზიის არაერთი საღამო. არის 60 სამეცნიერო-პუბლიცისტური სტატიის ავტორი; 2016 წელს გამოაქვეყნა ლექსების კრებული „არსებობის ეიდოსი“. იბეჭდება სხვადასხვა ლიტერატურულ და სამეცნიერო პერიოდიკაში. მისი ტექსტები თარგმნილია ინგლისურ, ფრანგულ, რუსულ, გერმანულ, თურქულ, სომხურ და იტალიურ ენებზე.

2018 წლის ბოლოს გამოაქვეყნა ორი წიგნი: წერილების, ესეებისა და მეცნიერული კვლევების კრებული „ატარაქსია“ და მოთხრობების კრებული  „ფაიუმის პორტრეტი“, ამავე წლის დასაწყისში, დააფუძნა მეცნიერულ-ლიტერატურული ჟურნალი „აფინაჟი“ და მისი მთავარი რედაქტორია.

## პრემიები
* 2019 წელს მიენიჭა ნიკო ნიკოლაძის სახელობის პრემია
* 2023 წელს მიენიჭა გიორგი ლეონიძის სახელობის პრემია
* 2024 წელს მიენიჭა ივანე მაჩაბლის სახელობის პრემია
* 2024 წელს მიენიჭა ნიკოლოზ ბარათაშვილის სახელობის პრემია

## წევრობა
* 2017 წლიდან საზოგადოება „ქუთაისელის“ წევრი
* 2019 წლიდან საქართველოს მწერალთა შემოქმედებითი კავშირის წევრი“

## ბიბლიოგრაფია
* „არსებობის ეიდოსი“ (ლექსები) — 2016 წელი, გამომცემლობა „ხომლი ენ“, ქუთაისი, ISBN 9789941948961
* „ატარაქსია“ (წერილები/ესსეები/სამეცნიერო კვლევები) — 2018 წელი, გამომცემლობა „კალმოსანი“, თბილისი, ISBN 9789941962288
* „ფაიუმის პორტრეტი“ (მოთხრობები) — 2018 წელი, გამომცემლობა „კალმოსანი“, თბილისი, ISBN 9789941962271
* „ირაციონალური ვაშლი“ (ფილოსოფიური თხზულებები/წერილები) — 2024 წელი, გამომცემლობა „მერიდიანი“, თბილისი ISBN 978-9941-34-491-6

## ლიტერატურა
* ქართველი პოეტები, ენციკლოპედია, თბ., 2021, გვ. 96-97

## რესურსები ინტერნეტში
* გორვანელის ბიოგრაფია

## სქოლიო
კატეგორია:დაბადებული 1 აგვისტო
კატეგორია:დაბადებული 1995
კატეგორია:ქართველი ფილოსოფოსები
კატეგორია:ქართველი პოეტები
პომარ-დე-ვალდივია

**პომარ-დე-ვალდივია** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის მონტანია-პალენტინის კომარკის შემადგენლობაში.  ფართობი — 80 კმ². მოსახლეობა — 467 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* პომარ-დე-ვალდივიის მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ვაგონი

[მინი|300პქ|თანამედროვე [სამგზავრო ვაგონი]]
**ვაგონი** ( <  < ) — სამგზავრო ან სატვირთო სატრანსპორტო საშუალება, რომელიც მოძრაობს ლიანდაგზე.

## ისტორია
ვაგონის პროტოტიპია მცირე მოცულობის ოთხთვალა, რომელსაც სამთო საწარმოებში ხის რელსებზე ჯერ ხელით აგორებდნენ, ხოლო შემდეგ ცხენით ეწეოდნენ. ვაგონი პირველად ინგლისში, მერე კი გერმანიაში გაჩნდა. 1786 წელს ირლანდიელმა რ. ლ. ეჯუორთმა წამოაყენა წინადადება, რომ რამდენიმე ოთხთვალასაგან შეედგინათ მატარებელი. 1910 წელს ალთაიში პ. ფროლოვმა გაიყვანა პირველი რკინიგზა, რომლებზეც ვაგონებს ცხენები ეწეოდნენ. რუსეთში პირველი სხვადასხვა ტიპის სატვირთო და სამგზავრო ვაგონები დაამზადეს 1846 წელს, ხოლო პირველმა სამგზავრო ვაგონებმა მიმოსვლა დაიწყეს ცარსკოე-სელოს რკინიგზაზე, რომელიც 1837 წელს გაიხსნა, 1846-1851 წლებში რუსეთში აშენდა 239 სხვადასხვა ტიპის (ძირითადად 2-, 3- და 4-ღერძიანი) სამგზავრო ვაგონი. სამგზავრო ვაგონების ნორმალიზაცია დაიწყო 1896 წლიდან, მას შემდეგ, რაც აშენდა 18 მ სიგრძის 4-ღერძიანი ვაგონი.

## კლასიფიკაცია
დანიშნულების მიხედვით ვაგონი არის სამგზავრო და სატვირთო, საერთო ქსელისა და სამრეწველო ტრანსპორტის; ფართო და ვიწროლიანდიანი. თანამედროვე ვაგონი არის არათვითმავალი და თვითმავალი (მოტორული ვაგონი, ელექტროფიცირებული რკინიგზის, ტრამვაის, მეტროპოლიტენის, დიზელ-მატარებლის და სხვა ვაგონები).

## ლიტერატურა
*მორჩილაძე რ., შარვაშიძე ა., გოგიშვილი დ., „ვაგონების ტექნიკური მომსახურება და მიმდინარე შეკეთება“, «სტუ», თბ., 2018


კატეგორია:სარკინიგზო ტრანსპორტი
შერეფ-ხან ბითლისი

**შერეფ ალ-დინ (შერეფ-ხან) იბნ შამს ალ-დინ ბითლისი** () (დ. 25 თებერვალი, 1543, ქარაჰრუდი, ყუმის მახლობლად, — გ. დაახლ. 1603/1604, დაკრძალულია ბითლისში) — სპარსულენოვანი ქურთი ისტორიკოსი რუზაქის ტომისა.
## ბიოგრაფია 
იზრდებოდა ირანში, შაჰ თამაზ I-ის კარზე. 1578 წელს ოსმალეთის სამსახურში გადავიდა, რისთვისაც სულთანმა, მურად III-მ ბითლისის მმართველობა და ხანის ტიტული უბოძა. ირანთან ომის დროს, 1578–1588 წლებში ქურთთა რაზმებით აქტიურად მონაწილეობდა ოსმალთა ლაშქრობებში სამხრეთ კავკასიაში, კერძოდ, საქართველოში. მას ეკუთვნის ორტომიანი ისტორიული თხზულება „დიდების წიგნი“ „შარაფნამე“, რომელშიც მოთხრობილია ქურთული მომთაბარე ტომებისა და დინასტიების ისტორია. მასში გადმოცემულია აგრეთვე ოსმალეთის, ირანის და სხვა მეზობელი ქვეყნების 1290–1596 წლებში მომხდარი ისტორიული მოვლენები.
## ცნობები საქართველოს შესახებ 
„შარაფნამე“ მრავალ ცნობას შეიცავს საქართველოს შესახებ, რომელთაგან ყველაზე ძველი X საუკუნეს ეხება. თხზულებაში აღწერილია საქართველოში მომხდარი XVI საუკუნის არაერთი მოვლენა, მათ შორის, ყიზილბაში სარდლის დივ-სულთან რუმლუს ლაშქრობა, შაჰ-თამაზ I-ის ლაშქრობები, მოთხრობილია მის მიერ თბილისის ციხის აღება, ვარძიის მონასტრის დარბევა-გაძარცვა და საქართველოდან 30 ათასი ტყვის წაყვანა 1554 წელს.

საინტერესო ცნობებია თბილისის ციხისთავზე გულბათზე და მის ვაჟებზე, რომლებიც შემდეგ შაჰის ერთგულნი გახდნენ, აგრეთვე ირანის სამეფო კარზე მოღვაწე ქართველების, შაჰის ქართველი ცოლების, მათი შვილების შესახებ. ასევე ვრცლად არის მოთხრობილი თხზულებაში მუსტაფა ლალა-ფაშას ლაშქრობებთან დაკავშირებული ამბები, ქართლის მეფის სიმონ I-ის და სამცხის ათაბაგის მანუჩარის ბრძოლა.

## ლიტერატურა
* ტაბატაძე კ., შერეფ-ხან ბითლისის ცნობები საქართველოს შესახებ, «კავკასიურ-ახლოაღმოსავულრი კრებული», 1962, [ტ.] 2.
* 

კატეგორია:დაბადებული 25 თებერვალი
კატეგორია:დაბადებული 1543
კატეგორია:გარდაცვლილი 1600-იანები
კატეგორია:ქურთები
კატეგორია:სპარსელი ისტორიკოსები
კატეგორია:უცხოელი ავტორები საქართველოსა და ქართველების შესახებ
ნეტუმბო ნანდი-ნდაიტუა

**ნეტუმბო ნანდი-ნდაიტუა** (; დ. 29 ოქტომბერი, 1952, ოშანის რეგიონი, ნამიბია) — ნამიბიელი პოლიტიკოსი, ნამიბიის პრეზიდენტი 2025 წლის 21 მარტიდან. ქვეყნის ვიცე-პრეზიდენტი 2024 წლის 4 თებერვლიდან. ვიცე-პრემიერი 2015 წლის 21 მარტიდან 2024 წლის 4 თებერვლამდე. მმართველი პარტიის SWAPO-ს ვიცე-პრეზიდენტი და ქვეყნის პრეზიდენტობის პირველი ქალი კანდიდატი 2024 წლის ნოემბრის საპრეზიდენტო არჩევნებში. ნამიბიის საგარეო საქმეთა მინისტრი 2012 წლის 4 დეკემბრიდან. 2010-2012 წლებში გარემოს დაცვისა და ტურიზმის მინისტრი. მმართველი პარტიის წევრი და ეროვნული ასამბლეის ხანგრძლივად მოქმედი დეპუტატი. 2017 წელს პარტიის მეექვსე კონგრესზე აირჩიეს ვიცე-პრეზიდენტად. იგი პირველი ქალია ამ თანამდებობაზე. 

## ბიოგრაფია
ნეტუმბო ნანდი-ნდაიტუა დაიბადა 1952 წლის 29 ოქტომბერს ჩრდილოეთ ნამიბიაში. სწავლობდა სოფელ ოდიბოს წმინდა მერის სამისიონერო სკოლაში. 

ნანდი-ნდაიტუა ქვეყნიდან წავიდა 1974 წელს და შეუერთდა SWAPO-ს წევრებს ზამბიაში. 1974 წლიდან 1975 წლამდე მუშაობდა SWAPO-ს სათავო ოფისში ლუსაკაში. 1975-1976 წლებში დაესწრო ლენინის სახელობის უმაღლესი კომკავშირული  სკოლის კურსებს საბჭოთა კავშირში. 1987 წელს მან მიიღო გლაზგოს ტექნოლოგიური კოლეჯის ასპირანტურის დიპლომი საჯარო ადმინისტრირებასა და მენეჯმენტში, ხოლო 1988 წელს კილის უნივერსიტეტის (გაერთიანებული სამეფო) ასპირანტურის დიპლომი საერთაშორისო ურთიერთობებში. 1989 წელს ნანდი-ნდაიტუამ კილის უნივერსიტეტში მიიღო მაგისტრის ხარისხი დიპლომატიურ მეცნიერებებში.

## პოლიტიკური კარიერა
ნანდი-ნდაიტუა 1976-1978 წლებში იყო ზამბიაში SWAPO-ს წარმომადგენლის მოადგილე, ხოლო 1978-1980 წლებში მთავარი წარმომადგენელი. 1980-1986 წლებში იყო SWAPO-ს მთავარი წარმომადგენელი აღმოსავლეთ აფრიკაში, რეზიდენციით დარ-ეს-სალამში. SWAPO ცენტრალური კომიტეტის წევრია 1976-1986 წლებში, ხოლო ნამიბიის ქალთა ეროვნული ორგანიზაციის (NANAWO) პრეზიდენტი 1991-1994 წლებში.

2005-2010 წლამდე ეკავა ინფორმაციისა და მაუწყებლობის მინისტრის თანამდებობა. 2010-2012 წლებში იყო გარემოს დაცვისა და ტურიზმის მინისტრი, 2012 წლიდან კი არის საგარეო საქმეთა მინისტრი. 2015 წელს ჰაგე გეინგობის პრეზიდენტობის დროს საგარეო საქმეთა მინისტრობის პარალელურად დაინიშნა ვიცე-პრემიერად. არის SWAPO-ს ცენტრალური კომიტეტისა და ასევე პოლიტბიუროს წევრი.

## სქოლიო
კატეგორია:დაბადებული 29 ოქტომბერი
კატეგორია:დაბადებული 1952
კატეგორია:ნამიბიის ვიცე-პრეზიდენტები
კატეგორია:ნამიბიელი პოლიტიკოსი ქალები
კატეგორია:ქალი პრეზიდენტები
კატეგორია:ნამიბიის პრეზიდენტები
კატეგორია:აფრიკის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
კატეგორია:აფრიკის ქალი ვიცე-პრეზიდენტები
ნინოწმინდის მუნიციპალიტეტის სოფლების სია

300px|მინი|ნინოწმინდის მუნიციპალიტეტის მდებარეობა საქართველოს რუკაზე
ნინოწმინდის მუნიციპალიტეტი შედის სამცხე-ჯავახეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

ნინოწმინდის მუნიციპალიტეტის შემადგენლობაში შედის  1 ქალაქი, 9 ტერიტორიული ორგანო და 31 სოფელი. ნინოწმინდის მუნიციპალიტეტის სოფლები ერთიანდებიან  განძანის, გონდრიოს, გორელოვკის, დიდი ხანჩალის, ეშტიის, სათხეს, ტამბოვკის, ფოკისა და ჯიგრაშენის ადმინისტრაციულ ერთეულებში.

ნინოწმინდის მუნიციპალიტეტის ფართობია 1 354 კმ² და 2014 წლის აღწერის მიხედვით მოსახლეობის რაოდენობა შეადგენს 24 491 კაცს, ხოლო სიმჭიდროვეა 18,1 კაცი. მუნიციპალიტეტის ცენტრია ქალაქი ნინოწმინდა. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის განძანი (2 558 ადამიანი), ნინოწმინდიდან ყველაზე დიდი მანძილით დაშორებულია სოფელი ტამბოვკა (47 კმ.).

## სოფლების სია
## რუკა
## სქოლიო
*
კატეგორია:სამცხე-ჯავახეთის მხარის მუნიციპალიტეტების სოფლების სია
შავლოხაშვილი

საკუთარი სახელი **შავლოხაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* თენგიზ შავლოხაშვილი — კომპოზიტორი, დირიჟორი, პედაგოგი
* რევაზ შავლოხაშვილი — პოლიციის თანამშრომელი, პოლიტიკოსი

კატეგორია:ქართული გვარები
შალუტაშვილი

საკუთარი სახელი **შალუტაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი შალუტაშვილი — რეჟისორი
* ნადეჟდა შალუტაშვილი — თეატრმცოდნე

კატეგორია:ქართული გვარები
შამანაური

საკუთარი სახელი **შამანაური** შეიძლება აღნიშნავდეს ერთ-ერთ შემდეგ პიროვნებათაგანს:

* არმაზ შამანაური — პოლიტიკოსი
* ნაზი შამანაური — ჟურნალისტი

კატეგორია:ქართული გვარები
შერმადინი

საკუთარი სახელი **შერმადინი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი შერმადინი — კალათბურთელი
* ნიკა შერმადინი — ფეხბურთელი
* ნინი შერმადინი — მომღერალი

კატეგორია:ქართული გვარები
ბოდაველი

საკუთარი სახელი **ბოდაველი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ბოდაველი — სპორტსმენი (ძიუდო, სამბო)
* მინდია ბოდაველი — სპორტსმენი (სამბო)

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შუღლიაშვილი

საკუთარი სახელი **შუღლიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით შუღლიაშვილი — ეთნომუსიკოლოგი, ლოტბარი
* მიხეილ შუღლიაშვილი — კომპოზიტორი, პედაგოგი

კატეგორია:ქართული გვარები
შიოლაშვილი

საკუთარი სახელი **შიოლაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დიმიტრი (შიოლაშვილი) — საქართველოს მართლმადიდებელი ეკლესიის მღვდელმთავარი
* ირაკლი შიოლაშვილი — იურისტი, პოლიტიკოსი
* ირაკლი შიოლაშვილი — საქართველოს კათოლიკოს-პატრიარქ ილია II-ის ერისკაცობის სახელი და გვარი
* ირმა შიოლაშვილი — პოეტი, მთარგმნელი

კატეგორია:ქართული გვარები
სამგზავრო ვაგონი

**სამგზავრო ვაგონი** — ვაგონის ტიპი, რომელიც შეიძლება იყოს, როგორც  საერთო (მგზავრთა გადასაყვანი, ვაგონ-რესტორანი, საფოსტო, საბარგო, ელექტროსადგურები და სხვა), ისე სპეციალური დანიშნულების (სამოსამსახურო, სანიტარული, ვაგონ-ლაბორატორია, ვაგონ-კლუბი და სხვა). სამგზავროს მიაკუთვნებენ აგრეთვე ტრამვაისა და მეტროპოლიტენის ვაგონებს. საერთო დანიშნულების ვაგონი შეიძლება იყოს კუპეებიანი (რბილი და მაგარი) ან უკუპეებო. თანამედროვე ვაგონს აქვს მთლიანლითონური კონსტრუქციის მზიდი ძარა, სავენტილაციო და ელექტროგანათების, ელექტრული ან წყლით გათბობის სისტემები, აგრეთვე დანადგარებიც, რომელთა დანიშნულებაა ცხელი წყლით მომარაგება და სასმელი წყლის გაცივება. დიზელ- და ელექტრომატარებლებს აკომპლექტებენ მატორიანი და მისაბმელი ვაგონებით.

## ლიტერატურა